Pärnumaa Noortekogu üldkoosolek nr. 2

**Aeg:** 06. veebruar 2018

**Koht:** Forwardspace´i kontor (Akadeemia 1, Pärnu)

**Osalejad:**

Meeskonnaliikmed: Eerik Hannus, Villu Liivla, Elika Laur, Annabel Heindla

Külalised: Triin Kikkas

**Juhatas:** Eerik Hannus

**Protokollis:** Annabel Heindla

Koosolek algas kell 17:30

**Koosoleku päevakord:**

1. Uute liikmete vastuvõtmine
2. ENLi maakondlike osaluskogude ümarlaua korraldamine Pärnus.
3. Aastaplaani ülevaatamine
4. Meeskonna laiaulatuslikumaks muutmine
5. PMNK Arutlusõhtud
6. **Uute liikmete vastuvõtmine**

Liikmekssaamise saamise avalduse esitas Annabel Heindla, kes koosolekul meeskonda hääletati ja kinnitati.

1. **ENLi maakondlike osaluskogude ümarlaua korraldamine Pärnus.**

Koosolekul arutati ürituse logistilist poolt, majutust, toitlustust ja vaba aja sisustamist. Sündmuse kuupäev planeeriti 17.-18. märtsile.

1. **Aastaplaani ülevaatamine**

Aastaplaani ja rahastusse kuuluvad järgmised punktid: Arutlemisõhtud (aprill, september, detsember); PMNK Suvekool (juuni lõpp); Pärnumaa Osaluskohvik (1. november) ; koosolekud, töötoad ja koolituspäevad; meeskonnaliikmete koolitamine ja partnerite sündmustel osalemine

1. **Meeskonna laiaulatuslikumaks muutmine**

Lepiti kokku, et praegusele meeskonnale oleks vaja lisaks vähemalt 2 liiget, et organisatsioon püsiks jätkusuutlik.

1. **PMNK Arutlusõhtud**

Pärnumaa Noortekogu esimene arutlusõhtu toimub aprillis (ürituse nimi veel selgumisel). Ürituse reklaam tuleb välja märtsi teisel poolel. Avaüritusele oleksid kutsutud 2-3 ettevõtjat rääkima ettevõtte alustamisest. Ürituse pikkus oleks maksimaalselt 2,5 tundi. Üritus algaks ettevõtjate kõnedega, millele järgneks arutlus antud teemadel.

Koosolek lõppes 19:15